**Referat af bestyrelsesmøde i Fiskbæk mandag den 11. marts 2024**

Deltagere: Anne Marie Thomsen (58), Kirsten Friis Hansen (62), Sønke Lorenzen (30), Birthe Holm (66), Steen Stuhr (52), Eva Nielsen (44) og Jens Vedsted-Hansen (60).

1. Valg af referent: Jens.
2. Underskrivelse af referat

Referatet fra bestyrelsesmødet 5. februar 2024 blev underskrevet.

1. Gennemgang af årsregnskab ved Irene Madsen

Revisor Irene Madsen gennemgik sit udkast til årsrapport (årsregnskab) for 2023 og forklarede nogle udvalgte punkter nærmere. På den baggrund vedtog bestyrelsen udkastet, som herefter vil blive fremlagt på Fiskbæks generalforsamling 18. april 2024.

1. Den nye ejendomsvurdering og grundskyld

Irene Madsen og Anne Marie orienterede om de fremkomne tal ang. ejendomsvurdering og grundskyld for Fiskbæks matrikel. Der bliver kun tale om en beskeden stigning i grundskylden.

1. Økonomi og budget 2024

Birthe fremlagde et opdateret udkast til budget for 2024, som blev vedtaget med henblik på fremlæggelse og godkendelse på generalforsamlingen.

1. Vedtægtsændringer

Anne Marie havde sendt materiale fra ABF, der foreslår ændring i standardvedtægterne på baggrund af en højesteretsdom. Ifølge denne dom har den enkelte andelshaver ikke ansvaret for eventuelle skader som følge af forandringsarbejder i dennes bolig. For at undgå uheldige følger heraf foreslår ABF ændringer i standardvægternes § 10 og § 20.

Vi var enige om at følge dette forslag. Jens ville afklare et par tekniske spørgsmål hos ABF, og forslaget om ændring af Fiskbæks vedtægter bliver herefter sat på dagsordenen for generalforsamlingen og udsendt til beboerne.

1. Indkaldelse til generalforsamling

Anne Maries forslag til indkaldelse med dagsorden blev drøftet og godkendt, og vi talte desuden om forslag til dirigent og referent.

1. Vedligeholdelsesplanen

Dette punkt blev udsat til næste møde.

1. El-ladestandere

Steen orienterede om, at han har indhentet et yderligere tilbud på etablering af ladestander, som virker mere attraktivt end det tidligere tilbud. Han vil fortsætte sonderingen mht. tekniske og økonomiske forhold og forberede et forslag, der kan fremlægges på generalforsamlingen.

1. Eventuelt

* Vi drøftede spørgsmålet om ny sandkasse og nyt legehus, herunder mulighederne for nedrivning af det gamle legehus og opstilling af et nyt. Steen og Eva påtog sig at undersøge de økonomiske og praktiske forhold i den forbindelse.
* Vi drøftede forskellige spørgsmål i forbindelse med udførelse og omfang af den sidste etape af fliserenoveringen.
* Anne Marie oplyste, at hun har haft den årlige drøftelse af vores forsikringsforhold med Topdanmark. Vi tilsluttede os et forslag om udvidet dækning for arbejdsskader, som vil koste 550 kr. i ekstra præmie pr. år. Topdanmark havde i øvrigt bekræftet, at evt. skader pga. sne eller glat føre er omfattet af Fiskbæks forsikring.
* Steen oplyste, at han har aftalt afhentning af Fiskbæks traktor og en plæneklipper til årligt serviceeftersyn torsdag den 14. marts.
* Vi blev enige om, at den næste obligatoriske arbejdsdag skal afholdes lørdag den 27. april. Indkaldelse til arbejdsdagen udsendes senere.

1. Næste møde

Vi aftalte at holde næste bestyrelsesmøde torsdag den 4. april marts kl. 17.00 hos Eva.